Diari Oficial de la Generalitat Valenciana


Sumari del DOGV 7174, del 17-12-2013 (2013/11446)

Notificació del laude emés per la Junta Arbitral de Transports d'Alacant. Expedient número 028/13-A.
----------------------------------------------------------------------------------------------------

### Dades del document

Número de DOGV
:   7174

Data del DOGV
:   17-12-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/11785


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 028/13-A. [2013/11437]  
Luis Felipe Suárez Jorcano, president de la Junta Arbitral de Transports d'Alacant, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Transcheap, SL, que s'ha dictat el laude en l'expedient indicat i, com que no ha sigut possible notificar-lo per desconegut, parador ignorat o absència, es fa a través d'esta publicació, perquè tinga els efectes legals. El contingut íntegre del laude és el que es ressenya a continuació:  
«Tribunal. President: Luis Felipe Suárez Jorcano. Vocals: Francisco Ortiz Gutiérrez, Miguel García Navarro, que justifica l'absència. Secretària - vocal: Carolina Casal Asensio. Parts. Reclamant: Transportes Asturianos S. Coop. Ltda., representat per Antonio Gabaldón Giménez. Reclamat: Transcheap, SL, que no compareix a l'acte de vista.  
  
A Alacant, el 17 d'octubre de 2013, a les 10.00 hores, constituïxen la Junta Arbitral de Transports els membres expressats al marge i hi assistixen les parts per a resoldre l'expedient 028/13-A. Se celebra la vista oral respecte a la reclamació següent: impagament de ports. No compareix el demandat.   
  
Inicia la vista oral el president. Comprova la identitat de la part compareixent i la condició en què intervé.  
A la part reclamada li va ser notificada la demanda i la citació a vista per al dia 17.10.2013, per mitjà de l'exposició en el tauler d'edictes de l'ajuntament de la seua última adreça coneguda, i la publicació d'un edicte en el Diari Oficial de la Comunitat Valenciana número 7123, de 02.10.2013, que consta en l'expedient.  
Concedida la paraula a la reclamant, deixa basada la reclamació en els antecedents de fet següents:  
1. Es ratifica en tots els motius de la demanda i manifesta que, com a conseqüència de les relacions comercials entre les parts, la reclamant va contractar amb la reclamada la realització d'un servici de transport internacional amb càrrega a Rillieux-la-Pape (França) i descàrrega a El Burgo de Ebro (Espanya). El servici es fa sense cap incidència, i es presenta a cobrament la factura número A-1546, de 29.09.2011, per un import de 648,65 euros.  
S'han fet diverses gestions per a cobrar-la, però no s'ha aconseguit cobrar el deute, per la qual cosa s'interposa esta demanda, amb la sol·licitud que es reconega el dret i es condemne la reclamada al pagament de la quantitat de 648,65 euros.  
No hi ha cap més al·legació. Es debat la demanda. Es dóna per conclosa la vista.  
S'apliquen els fonaments jurídics següents:  
1. Quant a la competència territorial referida als transports realitzats, diu l'article 31.1 del CMR: ?per a tots els litigis a què puga donar lloc el transport regulat per este conveni, el demandant podrà triar, fora de les jurisdiccions dels països contractants, designades de comú acord per les parts del contracte, les jurisdiccions del país en el territori del qual: a) el demandat té la residència habitual, el domicili principal o la sucursal d'agència per mitjà de la qual ha sigut conclòs el contracte de transport, i b) està situat el lloc en què el transportista es va fer càrrec de la mercaderia o el lloc designat per a entregar-la; i no pot triar-se cap altra jurisdicció?. En este mateix sentit, assenyalen la competència territorial de la Junta Arbitral en els articles 6 i 7.2 del Reglament de la Llei d'Ordenació dels Transports Terrestres (Reial Decret 1211/1990), referida al transport nacional.   
  
2. La submissió, ja que la contractació es fa entre dos empreses espanyoles, a més de pactar-la expressament el document CMR, la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: ?es presumirà que hi ha l'acord indicat de sotmetiment a l'arbitratge de les juntes sempre que la quantia de la controvèrsia no excedisca 6.000,00 euros i no cap de les parts intervinents en el contracte haja manifestat expressament a l'altra la voluntat en contra abans del moment en què s'inicie o hauria d'haver-se iniciat la realització del servici o activitat contractat?.  
  
3. La normativa nacional està complementada, quant als transports de caràcter internacional, pel Conveni de 19 de maig de 1956, al qual es va adherir Espanya per l'Instrument del 12 de setembre de 1973 (Ministeri d'Assumptes Exteriors, BOE núm. 109, de 7 de maig de 1974,). El Contracte de Transport Internacional de mercaderies per carretera (CMR), modificat pel Protocol de 05.07.1978, al qual es va adherir Espanya per l'Instrument de 23.09.1982 (Direcció de l'Estat), publicat en el BOE núm. 203, de 18.12.1982, que establix per a qüestions de competència el que regula l'article 31.1.a. No obstant això, i atés que el CMR no constituïx una regulació completa i sistemàtica dels transports de mercaderies per carretera, les llacunes han de completar-se acudint a les normes materials internes dels estats, per la qual cosa, supletòriament, s'apliquen el Codi de Comerç, la Llei d'Ordenació dels Transports Terrestres i el seu Reglament, i la resta de normes de procediment i d'aplicació general.  
4. Atesa l'absència del vocal representant d'empreses carregadores i usuaris, que va excusar l'assistència, este laude es dicta d'acord amb la previsió que conté l'apartat 7 de l'article 9 del Reial Decret 1211/1990, de 28 de setembre, que va aprovar el reglament de desplegament de la Llei d'ordenació dels transports terrestres. Literalment, disposa que ?la inassistència de qualsevol dels membres de la junta, a excepció del president, no impedix que es dicte el laude?.  
  
5. De les manifestacions realitzades en la vista, es deduïx que, efectivament, els ports que són reclamats en esta demanda i la factura dels quals hi consta adjunta es van dur a terme, la qual cosa determina el dret a cobrar-los per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la junta, per unanimitat, dicta el laude següent:  
  
Estima la demanda interposada per Transportes Asturianos, S. Coop. Ltda., representada per Antonio Gabaldón Giménez, contra Transcheap, SL, ja que, dels fets relatats, els documents probatoris i les declaracions efectuades, s'establix que s'ha fet el transport reclamat dins de les condicions contractuals convingudes i se n'ha d'abonar l'import.   
  
Per tot això, Transcheap, SL, ha d'abonar a Transportes Asturianos, S. Coop. Ltda., la quantitat de sis-cents quaranta-huit amb seixanta-cinc euros (648,65 euros), més els interessos meritats a partir de la interposició de la demanda (08.03.2013), la liquidació dels quals s'efectuarà en el moment de l'execució del laude.  
  
Contra este laude pot exercir-se l'acció d'anul·lació davant del Tribunal Superior de Justícia de la Comunitat Valenciana, en el termini dels dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents a la notificació del laude, se'n pot sol·licitar a esta junta arbitral la seua correcció, aclariment o complement, d'acord amb l'article 39 de la Llei d'Arbitratge.  
Quan hagen transcorregut vint dies des de la notificació d'este laude a les parts, pot instar-se'n l'execució forçosa davant del Jutjat de 1a Instància d'Alacant, com establixen els articles 44 i 45 de la Llei 60/2003, de 23 de desembre, d'arbitratge, i 548 de la Llei 1/2000, de 7 de gener, d'enjudiciament civil.»  
Els terminis dels recursos del laude transcrit es compten a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 20 de novembre de 2013.- El president de la Junta Arbitral de Transports d'Alacant: Luis Felipe Suárez Jorcano.